Diari Oficial de la Generalitat Valenciana


Sumari del DOGV 9611, del 06-06-2023 (2023/6235)

RESOLUCIÓ d'1 de juny de 2023, de la Sotssecretaria de la Conselleria de Política Territorial, Obres Públiques i Mobilitat, per la qual s'ordena la publicació de la part dispositiva de la Sentència 64/2023, de 24 de gener, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6235


Data del document
:   01-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ d'1 de juny de 2023, de la Sotssecretaria de la Conselleria de Política Territorial, Obres Públiques i Mobilitat, per la qual s'ordena la publicació de la part dispositiva de la Sentència 64/2023, de 24 de gener, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2023/6235]  
  
Vista la Sentència 64/2023, de 24 de gener, dictada per la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu 62/2020, la decisió del qual estima el recurs contenciós administratiu interposat per la Confederació d'Autònoms del Taxi de la Comunitat Valenciana i acorda la nul·litat de l'Ordre 3/2019, d'11 de desembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta d'Alacant.  
Vist l'escrit del lletrat de la secció quarta, de la sala contenciosa administrativa del Tribunal Superior de Justícia de la Comunitat Valenciana, indica que, sent ferma la Sentència 64/2023, és procedent publicar de manera immediata la part dispositiva d'aquesta en el Diari Oficial de la Generalitat Valenciana.  
Considerant els articles 17.2 de la Llei orgànica 6/1985, d'1 de juliol, del poder judicial, i 72.2, 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i altres resolucions fermes dictades pels tribunals de justícia.  
D'acord amb el que disposen els articles 69 de la Llei 5/1983, de 30 de desembre, del Consell, i l'article 14.2.r del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Únic  
Ordenar la publicació de la part dispositiva de la Sentència 64/2023, de 24 de gener, dictada per la secció quarta de la sala contenciosa del Tribunal Superior de Justícia de la Comunitat Valenciana, en el recurs contenciós administratiu 62/2020, d'acord amb la següent:  
  
«Decisió  
1. Estimem el recurs contenciós administratiu interposat per la procuradora Laura Lucena Herráez en nom i representació de la Confederació d'Autònoms del Taxi de la Comunitat Valenciana, contra l'Ordre 3/2019, d'11 de desembre, de la Conselleria de Política Territorial d'Obres Públiques i Mobilitat, per la qual es regulen les tarifes urbanes de serveis de transport públic de persones en vehicles automòbils de menys de 9 places - Àrea d'Alacant.  
2. Acordem la nul·litat de l'Ordre 3/2019, d'11 de desembre, de la Conselleria de Política Territorial, Obres Públiques i Mobilitat. Respecte de la petició segona de la petitum de la seua demanda, s'estarà al que determina el fonament quart.  
3. Quant a les costes s'estarà al que disposa el fonament cinqué.»  
  
  
València, 1 de juny de 2023.- El sotssecretari de la Conselleria de Política Territorial, Obres Públiques i Mobilitat: Rafael Francisco Briet Seguí.